**GJYKATA KUSHTETUESE
KOLEGJI I POSAÇËM I APELIMIT**

**DREJTORIA EKONOMIKE DHE SHËRBIMEVE MBËSHTETËSE**

**SHPALLJE VENDE VAKANTE**

 Kolegji i Posaçëm i Apelimit (KPA), pranë Gjykatës Kushtetuese, bazuar në ligjin nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë” vendimin e Këshillit të Ministrave nr. 35/2022 “Për disa shtesa dhe ndryshime në vendimin e Kuvendit nr. 92/2017 “Për miratimin e strukturës organizative, organikës dhe klasifikimit të pagave të personelit të Kolegjit të Posaçëm të Apelimit”, i ndryshuar dhe vendimin e Këshillit të Ministrave nr. 56, datë 01.02.2023 “Për përcaktimin e numrit të punonjësve me kontratë të përkohshme, për vitin 2023, në njësitë e qeverisjes qendrore":

- **Rishpall 1 (një) vend vakant** **për pozicionin “Specialist Finance/Buxheti” në Drejtorinë Ekonomike dhe Shërbimet Mbështetëse**

**KËRKESAT E POSAÇME TË POZICIONIT “SPECIALIST FINANCE/BUXHETI”:**

a- Të zotërojë diplomë të nivelit “Master Shkencor” në Ekonomi, Dega Financë.

b- Të ketë njohuri shumë të mira të gjuhës angleze.

c- Të ketë të paktën 5 vite përvojë pune në profesion.

d- Të ketë njohuri në programet financiare si: Alpha/Financa 5 etj.

**- Rishpall 1 (një) vend vakant për pozicionin “Specialist IT” në Drejtorinë Ekonomike dhe Shërbimet Mbështetëse**

**KËRKESAT E POSAÇME TË POZICIONIT TË PARË PËR “SPECIALIST IT”:**

1. Të zotërojë diplomë të nivelit "Master Shkencor ose Profesional" në Inxhinieri Informatike, Informatike, Teknologji informacioni etj.
2. Të ketë të paktën 2 vite eksperience pune në fushën e teknologjisë së informacionit.
3. Të ketë eksperiencë në menaxhimin e projekteve TIK.
4. Të ketë eksperiencë në hartimin e politikave të brendshme IT dhe planifikime në fushën IT.
5. Të ketë njohuri shumë të mira për infrastrukturat e IT dhe sistemet të cilat implementohen mbi to.
6. Të ketë njohuri shumë të mira të gjuhës angleze.

**- Shpall 1 (një) vend vakant** **për pozicionin “Specialist”, me kontratë të përkohshme pune, në zyrën e protokoll/arkivës, në Drejtorinë Ekonomike dhe Shërbimeve Mbështetëse;**

**KËRKESAT E POSAÇME TË POZICIONIT “SPECIALIST”:**

1. Të zotërojë diplomë të arsimit të Lartë,.
2. Të ketë njohuri shumë të mira të gjuhës angleze,
3. Të ketë të paktën 1 vit eksperiencë pune në profesion.

**- Shpall 1 (një) vend vakant** **për pozicionin “Specialist Sekretari Gjyqësore” me kontratë të përkohshme pune, në Drejtorinë e Menaxhimit të Çështjeve dhe Marrëdhënieve me Mediat dhe Publikun**

**KËRKESAT E POSAÇME TË POZICIONIT “SPECIALIST SEKRETARIE GJYQËSORE”:**

1. Të zotërojë diplomë të arsimit të Lartë, në Drejtësi;.
2. Të ketë njohuri shumë të mira të gjuhës angleze;.
3. Të ketë të paktën 1 vit përvojë pune në profesion.

**KUSHTE TË PËRGJITHSHME**

* Marrëdhënia e punës me Kolegjin e Posaçëm të Apelimit rregullohet nga dispozitat e ligjit nr.7961, datë 12.7.1995, "Kodi i Punës i Republikës së Shqipërisë".
* Bazuar në vendimin nr. 35/2022 “Për disa shtesa dhe ndryshime në vendimin e Kuvendit nr. 92/2017 “Për miratimin e strukturës organizative, organikës dhe klasifikimit të pagave të personelit të Kolegjit të Posaçëm të Apelimit” i ndryshuar, kategoria e pagës për pozicionin “Specialist Finance/Buxheti” dhe për pozicionin “Specialist IT” i parë është **III-b**, për pozicionin “Specialist” dhe për pozicionin “Specialist Sekretarie Gjyqësore” me kontratë të përkohshme pune është **IV-a,** sipas pikës 3, të vendimit të Këshillit të Ministrave nr. 56, datë 01.02.2023 “Për përcaktimin e numrit të punonjësve me kontratë të përkohshme, për vitin 2023, në njësitë e qeverisjes qendrore.”
* Kandidatët duhet të sigurohen se plotësojnë kriteret për tu pajisur me Çertifikate Sigurie, sipas Vendimit Këshillit Ministrave nr.188, datë 04.03.2015.
* Kandidatët duhet të kenë aftësi për tu përshtatur e punuar në grup, nën presion si dhe në afate kohore të limituara.

**Të gjithë aplikimet duhet të dorëzohen nga data 27 shkurt 2023 deri 13 mars 2023, në një nga format e dhëna më poshtë:**

* Dërgimin e kërkesës së bashku me dokumentet përkatëse, me anë të postës zyrtare pranë institucionit të KPA-së në adresën: Bulevardi “Dëshmorët e Kombit”, Nr. 03, Tiranë. Aplikimi në rrugë postare duhet të kryhet brenda datës **13 mars 2023**, i cili duhet të vërtetohet me fletë-mandatin e lëshuar nga institucioni përkatës postar. KPA-ja do të konfirmojë nëpërmjet postës elektronike marrjen e aplikimit përkatës.
* Dërgimin e kërkesës së bashku me dokumentacionin përkatës me anë të postës elektronike nga data **27 shkurt 2023 deri 13 mars 2023**, në adresën rekrutime@kpa.al. KPA konfirmon nëpërmjet postës elektronike marrjen e aplikimit përkatës.

Në kërkesën që paraqet, kandidati përcakton vendin vakant, për  të cilin është i interesuar të aplikojë. Bashkëlidhur me kërkesën, kandidati dorëzon 1 (një) kopje të dokumenteve të mëposhtme:

1. Jetëshkrim profesional, përfshirë të dhënat e kontaktit, postën elektronike zyrtare dhe adresën postare;
2. Kopje të dokumentave (diplomë, letërnjoftimi (ID), librezë pune) origjinal ose të noterizuar. Diplomat qe janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi.
3. Dokument që vërteton se në ngarkim të tij nuk është regjistruar një procedim penal;
4. Dokument që vërteton që nuk ka çështje gjyqësore në ngarkim;
5. Vetëdeklarim të gjendjes gjyqësore;
6. Vërtetim nga Institucioni që nuk ka masë disiplinore ne fuqi;
7. Vlerësimin e fundit nga Eprori Direkt;
8. Cdo dokumentacion tjetër që vërteton plotësimin e kushteve të mësipërme, si dhe trajnime, kualifikime, arsimin shtesë, vlerësimet positive apo të tjera të përmendura në jetëshkrim.

**Kandidatët të cilët aplikojnë nëpërmjet postës elektronike,** nëse do të vlerësohen që plotësojnë kriteret ligjore, duhet të paraqesin ditën e intervistës dokumentet origjinale ose të njësuara me origjinalin, që vërtetojnë kushtet e parashikuara sipas pikave 1-8.